शहीदी काॅन्फ्रेंस में पहली बार आप दिखाएगी दमखम
राजीव सूद। फतेहगढ़ साहिब| शहीदीजोड़ मेल के दूसरे दिन रविवार को अकाली दल, कांग्रेस और आम आदमी पार्टी की टॉप लीडरशिप शिरकत करेगी। 2017 विधानसभा चुनाव के लिए माहौल बनना शुरू हो गया है और ऐसे में यह मौका ज्यादा अहम हो जाता है। अलग-अलग राजनैतिक दल शहीदों को श्रद्धासुमन अर्पित करने के साथ-साथ पार्टी का गुणगान करने के साथ दूसरे दलों को घेरेंगे। धार्मिक स्टेज से सिर्फ शहीदों को ही श्रद्धांजलि देने की अपील विभिन्न समाज सेवी संस्थाओं यहां तक की श्री अकाल तख्त साहिब के जत्थेदार साहिब भी करते रहे हैं। उनकी अपील का किसी सियासी दल पर असर होने के कोई आसार नहीं है। इसके साथ ही शिरोमणि अकाली दल मान के साथ साथ बहुजन समाज पार्टी की सियासी कांफ्रेंस भी चर्चा में रहेगी।
आम आदमी पार्टी
दिल्लीविधानसभा में भारी बहुमत से जीत के बाद आम आदमी पार्टी जोश में है। जिसको लेकर पार्टी ने पंजाब में चुनावी विगुल फूंक दिया है। काॅन्फ्रेंस में सांसद भगवंत मान, संजय सिंह, पार्टी के प्रदेश प्रधान सुच्चा सिंह छोटेपुर, दुर्गेश पाठक, पार्टी में नए शामिल सुखपाल सिंह खैहरा समेत दूसरे नेता पहुंचेंगे। अरविंद केजरीवाल इस कांफ्रेंस में शामिल नहीं हो रहे।
कांग्रेस
कांग्रेसकी कमान कै. अमरिन्द्र सिंह के हाथ में आने से वर्करों में जोश है। सत्ताधारी पार्टी की गिर रही लोकप्रियता को लेकर कांग्रेस अपनी स्टेज से सरकार को घेरने की कोई कसर नहीं छोड़ना चाहती। लाल सिंह ने कहा कि सीएलपी लीडर चरणजीत, अंबिका सोनी, शकील अहमद, रवणीत बिट्टू, कुलजीत नागरा, धर्मसोत, काका रणदीप आिद पहुंचेंगे।
अकाली दल
शिअद(बादल) की शहीदी काॅन्फ्रेंस को खासी तव्वजो दी जाती है। पार्टी सत्ता में जो हैं। सरकार में रहने वाली पार्टी यहां की स्टेज से अहम घोषणा करती रही हैं। जिसकी उम्मीद इस बार भी है। पार्टी नेता सरकार की उपलब्धियों का गुणगान कर दूसरे दलों पर निशाना साधेंगे। यहां सीएम परकाश सिंह बादल, डिप्टी सीएम सुखबीर बादल, कैबिनेट मंत्री सुरजीत सिंह रखड़ा, डॉ दलजीत सिंह चीमा, सांसद प्रो. प्रेम सिंह चंदूमाजरा पहुंचेंगे।
hin_Deva hin_Deva bho_Deva awa_Deva awa_Deva hin_Deva awa_Deva hin_Deva